joelniklaus/EU_Wikipedias huggingface dataset:
Tristan Currie Corneil

Tristan Korneil (g. 1994 m. sausio 31 d.) – kanadiečių futbolininkė, žaidžianti gynėjo pozicijose. Rungtyniavo Lietuvoje. Atstovavo Šiaulių „Gintros“ klubui.

Karjera 
Futbolą pradėjo žaisti gimtinėje. 2019 m. rungtyniavo Švedijoje. Pirmoje sezono pusėje Kalmaro ekipoje, kurioje sužaidė vienerias rungtynes elito divizione. Antroje pusėje atstovavo Borgeby klubą. Šioje ekipoje sužaidė dešimt rungtynių.

FC Gintra 
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė 18 rungtynių ir pasižymėjo trimis įvarčiais. Debiutinį įvartį pelnė 2020 m. birželio 21 d. rungtynėse prieš Šiaulių SG-FA „Šiauliai“. Po tikslaus Tristan smūgio rezultatas tapo 14:0, o rungtynės baigėsi rezultatu 17:0.  2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą.  FC Gintra nugalėjo varžoves rezultatu 4:0 ir pateko į kitą etapą. Tristan 90 min. stojo mušti 11 m. baudinio. Užtikrintai realizavo baudinį. Jos pelnytas įvartis buvo ketvirtasis šiose rungtynėse.

Pasiekimai 
FC Gintra
 Lietuvos čempionė: 2020, 2021 m.

Statistika 
 A lygos statistika

Spalvų reikšmės:
  Ekipa žaidė A lygoje;

Šaltiniai

Nuorodos 
 gintra.lt (Apie žaidėją)
 lietuvosfutbolas.lt (Gintros 2020 m. sezonas)
 lietuvosfutbolas.lt (Statistika)
 Soccerway duomenų bazė (Apie žaidėją)
 UEFA (Apie žaidėją)

Kanados futbolininkės
Jelena Čubrilo

Jelena Čubrilo (g. 1994 m. sausio 9 d., Belgrade) – serbų futbolininkė, puolėja.

Karjera 
Futbolą pradėjo žaisti gimtinėje. Nuo 2006 m. rungtyniavo Lazerevaco LASK, nuo 2010 m. Suboticos „Spartako“, o 2015 m. Osijeko ekipose.

FC Gintra 
2017 m. antroje sezono pusėje kartu su savo dvyne seserimi Marija Čubrilo atvyko į Lietuvq ir atstovavo Gintrą-Universitetą. Žaidė moterų A lygoje. Moterų A lygoje debiutavo 2017 m. rugsėjo 3 d. prieš MFK Kauno Žalgiris. Šiose rungtynėse pelnė pirmąjį įvartį. Rungtynės baigėsi 15-0, šiauliečių persvara buvo akivaizdi. 2017 m. rugsėjo 5 d. rungtynėse prieš Gargždų „Bangą“ pasižymėjo penkiais įvarčiais. O rungtynės baigėsi šiauliečių pergale 21-0. Tapo 2017 m. Lietuvos čempione. Sužaidė penkerias rungtynes Lietuvos moterų A lygoje ir pelnė septynis įvarčius.

2018 m. žaidė FC Gintra ekipoje tik pirmoje sezono pusėje. Per septynerias rungtynes pelnė keturiolika įvarčių.

Ispanijos ekipos 
2018 ir 2019 m. bandė laimę Ispanijoje. Atstovavo Rayo Valecano (2018/2019 m. sezone); vėliau– Alhamą (2019/2020 m. sezone).

FC Gintra 
2020 m. grįžo į Lietuvą. Atstovavo FC Gintra. Moterų A lygoje sužaidė 17 rungtynių ir pasižymėjo dvidešimtpenkiais įvarčiais. 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą.  FC Gintra nugalėjo varžoves rezultatu 4:0 ir pateko į kitą etapą. Jelena uždirbo 11 metrų baudinį paskutinėmis rungtynių akimirkomis, kurį realizavo kanadietė Tristan Currie Corneil.

Pasiekimai 
  FC Gintra
 Lietuvos čempionė (3x): 2017, 2020 ir 2021 m.
 Baltijos moterų lyga (1x): 2017 m.

  Suboticos „Spartak“
 Super Liga Žene	
 Čempionė (3x): 2013/2014, 2012/2013, 2011/2012

Statistika 
 A lygos statistika

Spalvų reikšmės: 
 Ekipa žaidė A lygoje;

Rinktinės 
Savo laiku atstovavo WU-17 ir WU-19 jaunimo rinktines. Buvo kviečiama į Serbijos nacionalinę moterų rinktinę.

Šaltiniai

Nuorodos 
 gintra.lt (Apie žaidėją)
 lietuvosfutbolas.lt (Gintros 2020 m. sezonas)
 lietuvosfutbolas.lt (Statistika)
 Soccerway duomenų bazė (Apie žaidėją)
 UEFA (Apie žaidėją)

Serbijos futbolininkai
Alika Isis Keene

Alika Aizis Kyn (g. 1994 m. sausio 15 d., Mount Doroje, Floridoje, JAV) – jamaikiečių kilmės amerikiečių futbolininkė, centro gynėja.

Karjera

Orlando Pride 
Nuo 2019 m. kovo mėn. atstovavo aukščiausios JAV moterų futbolo lygos (NWSL) „Orlando Pride“; sutartis galiojo iki sezono pabaigos. Gynėja treniravosi kartu su tokiomis futbolo žvaigždėmis, kaip brazile Marta bei JAV rinktinės žaidėjomis – Alex Morgan, Sydney Leroux, Ali Krieger bei kitomis futbolininkėmis. Pasibaigus sutarčiai su „Orlando Pride“ klubu, nusprendė siekti iššūkių ir išvyko į Europą.

FC Gintra 
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė devyniolika rungtynių ir pasižymėjo pelnydama keturiolika įvarčių. Debiutinį įvartį pelnė 2020 m. birželio 3 d. rungtynėse prieš Gargždų „Bangą“. Šias rungtynes be didesnio vargo laimėjo šiaulietės, kurios nugalėjo rezultatu 16-0. Alika pelnė įvarčius 67 min. (10-0) ir 78 min. (12-0). Sezono metu trejose rungtynėse pelnė po trivartį (het-triką). Tai pavyko padaryti 2020 m. liepos 15 d. rungtynėse prieš Šiaulių SG-FA; spalio 4 d. prieš Gargždų „Bangą“; spalio 7 d. prieš Utenos Utenį.

2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą.  FC Gintra nugalėjo varžoves rezultatu 4:0 ir pateko į kitą etapą. Šiose rungtynėse Alika buvo startinėje sudėtyje ir svariai prisidėjo prie pergalės.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai 
FC Gintra
 Lietuvos čempionė: 2020, 2021 m.

Šaltiniai

Nuorodos 
 gintra.lt (Apie žaidėją)
 lietuvosfutbolas.lt (Gintra 2020 m. sezone)
 lietuvosfutbolas.lt (Statistika)
 Soccerway duomenų bazė (Apie žaidėją)

JAV futbolininkės
Anastasija Ročāne

Anastasija Ročanė (g. 1992 m. birželio 7 d., Ryga) – latvių futbolininkė, žaidusi Šiaulių „Gintros“ komandoje gynėjos pozicijoje.

Karjera 
Futbolą pradėjo žaisti gimtinėje. Rungtyniavo įvairiose Latvijos ir Estijos ekipose.

FC Gintra 
2020 m. atstovavo „Gintros-Universiteto“ klubui. Moterų A lygoje sužaidė 8 rungtynes. 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą.  FC Gintra nugalėjo varžoves rezultatu 4:0 ir pateko į kitą etapą. Anastasija pasirodė pačioje rungtynių pabaigoje (86 min.) ir žaidė iki finalio švilpuko.

2021 m. rugpjūčio pabaigoje pranešta, kad Šiaulių „Gintros” klubą palieka dvi latvės – Anastasija Ročāne ir Karlina Miksone. Anastasija Ročāne atstovavo Šiaulių „Gintros” klubui pusantro sezono.

Pasiekimai 
  FC Gintra
 Lietuvos čempionė (1x): 2020 m.

Statistika 
 A lygos statistika

Spalvų reikšmės: 
 Ekipa žaidė A lygoje;

Rinktinės 
Savo laiku atstovavo Latvijos WU-17 ir WU-19 jaunimo rinktines. 

Buvo kviečiama į Latvijos nacionalinę moterų rinktinę.

Šaltiniai

Nuorodos 
 gintra.lt (Apie žaidėją)
 lietuvosfutbolas.lt (Gintros 2020 m. sezonas)
 lietuvosfutbolas.lt (Statistika)
 Soccerway duomenų bazė (Apie žaidėją)
 lff.lv (Apie žaidėją)
 [ UEFA] (Apie žaidėją)
 worldfootball.net (Apie žaidėją)

Latvijos futbolininkai
Filipe Palmeiro

Filipe Palmeiro (g. 1977 m. liepos 11 d. Portalegrėje) – automobilių sporto šturmanas iš Portugalijos. Didžiąją karjeros dalį F. Palmeiro lenktyniauja Dakaro ralyje.

Portugalas pirmame Dakaro ralyje startavo 2005 m. 2007 m. jis prisijungė prie „X-raid“ komandos, su kuria lenktynėse dalyvavo „Mini“ automobiliais.

2019 m. Dakaro ralyje Peru portugalas su vairuotoju Boris Garafulic pasiekė 8 vietą bendroje įskaitoje.

Prieš 2020 m. Dakaro ralį portugalas prisijungė prie Benedikto Vanago komandos ir tapo jo šturmanu. Kartu su lietuviu jis pelnė 15 vietą bendroje įskaitoje.

2020 m. lapkričio 6 d. B. Vanagas pranešė, kad F. Palmeiro bus oficialus komandos šturmanas visam 2021 m. sezonui. 2021 m. Dakare šis ekipažas pasiekė 12 vietą.

2022 m. birželio 28 d. B. Vanagas pranešė, kad baigė bendradarbiavimą su F. Palmeiro.

Šaltiniai

Nuorodos 
 Informacija X-raid komandos svetainėje 

Portugalijos sportininkai
FK Vilnius (moterys)

Viešoji įstaiga – futbolo klubas „Vilnius“ – Lietuvos futbolo klubas iš Vilniaus. Klubas turi vyrų FK Vilnius ir merginų futbolo ekipas. Namų rungtynes žaidžia BFA arenoje.

Istorija 
„Vilniaus“ klubas įkurtas 2019 m. sausio mėn. Šio klubo steigėjas biuro baldų gamybos verslininko Petro Narbuto įkurtas „Narbuto paramos fondas“.

2020 m. merginų ekipos subūrimas 
FK Vilnius subūrė merginų ekipą, kuri 2020 m. dalyvavo LMFA I lyga pirmenybėse. Debiutiniame sezone ekipa užėmė trečią vietą.

2021 m. patekimas į A lygą 
2021 m. ekipa debiutavo aukščiausiame divizione. Trenere pradėjo dirbti Kotryna Kulbytė. Ketvirtame ture ekipa pasiekė pirmą pergalę moterų A lygoje, kai rezultatu 5:1 nugalėjo uteniškes.

2022 m. sezonas 
2022 m. ekipai vadovavo Kotryna Kulbytė, buvo išlaikytos geriausios žaidėjos. Klubas siekė UEFA licencijos, o A lygoje buvo keliamas tikslas iškovoti antrą vietą.

Sezonai

Personalas 
 Prezidentas: Petras Narbutas
 Direktorius: Andrius Martinaitis
 Sporto direktorius: ?
 Vyr. treneris: Kotryna Kulbytė
 Treneris: ?
 Treneris: ?
 Vartininkų treneris: ?
 Fizinio rengimo treneris: ?
 Gydytojas: ?
 Fizioterapeutas: ?

Spalvinė gama 
 Namų aprangos yra raudonos spalvos su baltais žymenimis: , .
 Svečiuose žaidžia mėlynomis aprangomis su baltais žymenimis: , .

 Aprangų gamintojai
 Nike nuo 2019;

Logotipas

Sudėtis 
Atnaujinta; 2022 m. kovoo 27 d. 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 (kapitonė)

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Treneriai 
  Kotryna Kulbytė, (2020–..)

Taip pat skaitykite 
 FK Vilnius; klubo vyrų ekipa (nuo 2019 m.);
 FC Vilnius; buvęs futbolo klubas;
 FM Vilnius; buvusi futbolo mokykla;
 MFK Vilniaus FM; buvusi moterų futbolo ekipa.

Šaltiniai

Nuorodos 
 facebook paskyra
 vz.lt
 Pirmalyga, FK Vilnius profilis
 lietuvosfutbolas.lt (2020 m. LMFA I lyga)

Lietuvos moterų futbolo klubai
Vilniaus futbolas
NSÍ Runavík (moterys)

Runaviko NSI () – Farerų futbolo klubas iš Runaviko. Moterų ekipa nuo 2020 m. žaidė aukščiausioje futbolo lygoje.

Stadionas 
Namų rungtynes žaidžia „Við Løkin“ stadione, Runavike. Jo talpa yra 1 500 žiūrovų; iš jų 450 vietų yra sėdimos.

Istorija 
Moterų futbolo komanda debiutavo 2020 m. elito lygoje. Užėmė netikėtai aukštą antrą vietą pirmenybėse.

2021 m. iškovojo šalies futbolo taurę, o čempionate liko antroje vietoje.

Pasiekimai 
 Betri Deildin
 Geriausia vieta 2-oji. (2020 ir 2021 m.)

 Moterų futbolo taurė 
 Nugalėtojos: 2021

Sezonai

Spalvinė gama 
Klubo spalvos – juoda ir geltona. Tokių spalvų yra logotipas, bei NSI komandų apranga. 
 2020 m. ekipa žaidė geltonais marškinėliais, juodais šortais ir geltonomis kojinėmis.
 2020 m. vartininkės žaidė žydra apranga.

Sudėtis 
2021 m. sudėtis.
 <...> (sezonas baigėsi)

Taip pat skaitykite 
 NSÍ Runavík (klubo vyrų ekipa)

Šaltiniai

Nuorodos 
 Oficiali klubo svetainė
 faroesoccer.com (Apie komandą)
 Soccerway (Apie komandą)
 Soccerway (2019 m. sezonas)
 Soccerway (2020 m. sezonas)

Farerų moterų futbolo ekipos
Jurgita Šiugždinienė

Jurgita Šiugždinienė (g. 1972 m. kovo 1 d. Kaune) – Lietuvos politinė ir visuomeninė veikėja, 2019-2020 m. Kauno miesto savivaldybės tarybos narė, nuo 2020 m. Seimo narė ir 18-osios Lietuvos Respublikos Vyriausybės švietimo, mokslo ir sporto ministrė.

Biografija 
Jurgita Šiugždinienė 1994 m. baigė Kauno technologijos universitetą ir įgijo Verslo administravimo bakalauro laipsnį. 1996 m. įgijo Viešojo administravimo magistro laipsnį Kauno technologijos universitete. 2008 m. suteiktas socialinių mokslų daktaro laipsnis.
2008–2020 m. KTU Socialinių, humanitarinių mokslų ir menų fakulteto docentė. 2013–2015 m. šio fakulteto dekanė. 2015–2017 m. KTU prorektorė studijoms. 2017–2018 m. KTU laikinoji rektorė.

Politinė veikla 
2018–2020 m. TS-LKD sekretoriato strateginės grupės vadovė. 
2019-2020 m. Kauno miesto savivaldybės tarybos narė.
Nuo 2020 m. LR Seimo narė išrinkta Šilainių apygardoje.

Šaltiniai 

Seimo nariai
KTU dėstytojai
Sikorsky Aircraft

Sikorsky Aircraft – JAV orlaivių gamintojas, įsikūręs Stratforde, Konektikuto valstijoje. Kompaniją 1923 m. įkūrė rusų-amerikiečių aviacijos pionierius Igoris Sikorskis. Ši įmonė tapo viena pirmųjų, pradėjusių gaminti sraigtasparnius kariniams ir civiliniams poreikiams.

Iki 2015 m. kompanija priklausė konglomeratui „United Technologies“, o nuo to laiko yra „Lockheed Martin“ filialas.

Istorija 
1923 m. gegužės 23 d. JAV gyvenantis rusas I. Sikorskis įkūrė įmonę „Sikorsky Aero Engineering Corporation“. 1925 m. kompanija pervadinta į „Sikorsky Manufacturing Company“. Dar po 4 metų įmonė persikėlė į Stratfordo miestą Konektikute ir tapo „United Technologies Corporation“ korporacijos dalimi.

I. Sikorskis iš pradžių daugiausia dėmesio skyrė kelių variklių lėktuvų ir vandens orlaivių gamybai. Kadangi šių orlaivių pardavimai nedidėjo, Sikorskio įmonė susijungė su „Vought Aircraft“ kompanija, susitelkta ties sraigtasparnių gamyba.

1942 m. kompanija sukūrė dvivietį Sikorsky R-4 sraigtasparnį. Jis tapo pirmuoju pasaulyje masiškai gaminamu sraigtasparniu ir pirmuoju, kurį užsakė Jungtinių Valstijų armijos karinės oro pajėgos. Vėliau R-4 pagrindu rėmėsi kiti sraigtasparniai.

Iki šiol „Sikorsky Aircraft“ yra pirmaujanti sraigtasparnių gamintoja pasaulyje, ji sukūrė tokius sėkmingus produktus kaip „Sikorsky UH-60 Black Hawk“ ar „Sikorsky SH-60 Seahawk“. Nuo 1957 m. kompanija gamina JAV prezidento „Marine One“ sraigtasparnius.

2015 m. už 9 milijardus JAV dolerių kompaniją įsigijo „Lockheed Martin“.

Galerija

Nuorodos 
 Oficiali svetainė

Šaltiniai 

Aviacijos pramonės įmonės
JAV įmonės
Palauk iki sutems

Palauk iki sutems () – 1967 m. sukurtas psichologinis trileris. 

Juostą demonstruojant kino teatruose, buvo sukuriama ypatinga atmosfera: likus 15 minučių iki seanso pradžios salėje būdavo išjungiamos šviesos (pagrindinė filmo herojė yra akla moteris), ir buvo girdimas tik aktorių garsus kvėpavimas ir riksmai.

Filmas įtrauktas 55 numeriu į sąrašą „100 Years... 100 Thrills list“ ir 10 numeriu į „100 Scariest Movie Moments“.

Pagrindinio vaidmens atlikėja Audrey Hepburn buvo nominuota Oskarui. Filmo prodiuseriu buvo jos vyras Mel Ferrer, su kuriuo aktorė tuo metu skyrėsi. Po šio filmo Hepburn nesifilmavo net 9 metus, kuomet 1976 m. pasirodė juosta „Robinas ir Merijon“.

Siužetas 

Jauna moteris Liza, gabenanti heroino siuntą iš Monrealio į Niujorką senovinėje lėlėje, paslepia ją aklos moters Siuzės Hendriks bagaže. Lėlė atsiduria šios namuose, tačiau nusikaltėliai, vadovaujami Hario Routo, ieško būdų kaip susigrąžinti narkotikus. Vienas iš gaujos narių, Maikas Tamlanas, apsimeta Siuzės vyro Semo bendradarbiu ir su ja susidraugauja, įgydamas šios pasitikėjimą. Kiti nusikaltėliai apsimeta policininkais, kurie tiria netoliese neva įvykdytą žmogžudystę, kurią galimai įvykdė Semas. Kadangi  visi ieško lėlės, Siuzė pradeda įtarti, kad kad ją mėgina apgauti, tačiau tiki, kad Maikas yra jos pusėje.

Pagrindiniai aktoriai 
 Aktorius – vaidmuo
 Audrey Hepburn – Siuzė Hendriks
 Alan Arkin – Haris Routas
 Richard Crenna – Maikas Tamlanas
 Efrem Zimbalist J. – Semas Hendriksas
 Jack Weston – Karlino
 Samantha Jones – Liza
 Julie Herrod – Glorija

Apdovanojimai 
 Oskaras (nominacija) – geriausia aktorė (A. Hepburn)
 Auksinis gaublys (nominacija) – geriausia aktorė (A. Hepburn), geriausias antrojo plano aktorius (E. Zimbalist Jr.)
 Laurel apdovanojimas (nominacija) – geriausia dramos aktorė (A. Hepburn)

Išnašos 

1967 filmai
JAV filmai
Dramos
Trileriai
Claudia Romani

Klaudija Romani (g. 1982 m. balandžio 14 d. L‘Akviloje) – italų – amerikiečių modelis.

Biografija 
Klaudija gimė L‘Akviloje, paauglystėje ji persikėlė gyventi į Daniją, vėliau studijavo Anglijoje. Būtent Danijoje ji pradėjo verstis modelio darbu, pozavo tokiems žurnalams kaip „Playboy“ (Italijos leidimas), 
FHM (Danija, Turkija, Slovėnija), GQ,  Maxim (Italija, Graikija), Cosmopolitan (Jungtinė Karalystė), More!. Taip pat filmavosi Samsung, Toyota, Ford komercinėse reklamose Europoje bei įvairiems užsakovams Lotynų Amerikoje. 

2006 m. Danijoje leidžiamas FHM įtraukė Klaudiją į „100 seksualiausių pasaulio moterų“, o svetainė The Richest.org 2013 m. – į „10 gražiausių Italijos moterų“ sąrašą. 2012 m. muzikos kanalo VH1 rinkimuose „Bikini Body“ užėmė 1 vietą tarp supermodelių, aplenkdama Naomi Campbell ir Adriana Lima, ir tik finale „nusileido“ atlikėjai Beyoncé.

Ji dažnai būna sporto renginių vedėja (dviračių lenktynės, regbis). 2013 m. Klaudija buvo pasirinkta oficialiai pristatyti gimtojo miesto futbolo klubą „L‘Aquila Calcio 1927“, žaidžiantį Serie D. 2014 m. pabaigoje ji buvo išrinkta „Seksualiausia Italijos sirgale“.
2015 m. Prancūzijos televizijoje Klaudija dalyvavo realybės šou „Secret Story 9“.

Asmeninis gyvenimas 
Buvo siejama su garsiu Italijos futbolininku Filippo Inzaghi. Nuo 2010 m. Klaudija gyvena Majamyje, yra vieno iš žurnalų konsultantė atrenkant modelius. 2019 m. jai suteikta JAV pilietybė.

Nuorodos 

 Oficiali svetainė
 IMDb profilis
 Twitter paskyra
 Facebook paskyra
 Instagram paskyra
 Youtube kanale

Šaltiniai 

Italijos modeliai
JAV modeliai
070 Shake

Danielė Balbuena (, g. 1997 m. birželio 13 d.), geriau žinoma sceniniu vardu 070 Shake – amerikiečių hiphopo atlikėja iš Naujojo Džersio. Kolektyvo 070 narė.

Prieš pradėdama savo muzikinę karjerą ji lankė Šiaurės Bergeno vidurinę mokyklą. Mokykloje sėkmingai žaidė krepšinio komandoje.

Danielė labiausiai išpopuliarėjo po to, kai buvo pastebėta įžymaus amerikiečių reperio Kanje Vesto. Jie kartu įrašė dainas „Ghost Town“ ir „Violent Crimes“. 070 Shake jau yra išleidusi 6 dainas sudarantį EP „Glitter“ (2018 m.), debiutinį studijos albumą „Modus Vivendi“ (2020 m.).

Muzikinė karjera

2015–2016: karjeros pradžia 
Dar prieš pat pradedant kurti muziką, Danielė domėjosi ir rašė poeziją, kad galėtų dirbti ties savo emocijomis bei išreikšti save. Vėliau, tais pačiais metais, ji įrašė pirmąsias savo dainas „Proud“ ir „Swervin“. Šie įrašai patraukė YesJulz, vėliau tapusio jos vadybininku, dėmesį. Naujojo Džersio, kurio pašto kodas yra 070, reperiai susibūrė į bendrą kolektyvą po 070 vardu, tarp kurių buvo ir Danielė (taip gimė atlikėjos 070 Shake vardas).

2016 m. 070 Shake labai iškilo po to kai išleido dainą „Trust Nobody“. Vėliau tais pačiais metais su savo komandos nariais Ralfiu Riveriu, Heku ir Tree išleido singlą „Honey“.

2016 m. Danielė buvo pastebėta Kanje Vesto ir buvo pakviesta pasirašyti sutartį su jo įrašų kompanija „GOOD Music“. Metų pabaigoje, gruodžio 8 d., 070 komanda išleido pirmąjį savo dainų rinkinį pavadinimu „The 070 Project:Chapter1“.

2017 m. – dabartis 
2018 m. 070 Shake išleido savo pirmąjį dainų rinkinį pavadinimu „Glitter“, kuriame pabrėžiamos jos problemos su narkotikais, savigarba bei seksualine orientacija, nes kai kurie šeimos nariai ir draugai negalėjo priimti jos tokios, kokia ji yra.

2018 m. gegužės mėnesį Danielė su reperiu Pusha T parašė dainą „Santeria“. Vėliau tais pačiai metais bendradarbiaudama su Kanje Vestu parašė dainas „Ghost Town“ ir „Violent Crimes“

2020 m. Sausio 17d. 070 Shake išleido pirmąjį studijos albumą pavadinimu "Modus Vivendi". Pavadinimas išvertus iš lotynų kalbos reiškia gyvenimo būdas.  Šiame albume ji dalijasi savo patirtimi apie tai kaip kažko beprastmiškai trokšta, kaip išmoksta realizuoti savo ambicijas bei kaip atsiduria nelaimingos meilės istorijoje.

Asmeninis gyvenimas
Danielė yra gimusi ir augusi Naujajame Džersyje. Jai taip pat teko gyventi ir Dominikos Respublikoje su močiute.  070 Shake savo dainose dažnai naudoja moteriškos giminės įvardžius, kai dainuoja apie meilę. Šiuo metu Danielės antroji pusė yra Sofija Dijana Lodato (angl. Sophia Diana Lodato).

Tolimesniam skaitymui

Nuorodos 
 070 Shake Agency

Išnašos 

JAV dainininkai
Hiphopo atlikėjai
Regioninės išsamios ekonominės partnerystės sutartis

Regioninės išsamios ekonominės partnerystės sutartis (, RCEP) – tarptautinė laisvos prekybos sutartis, 2020 m. lapkričio 15 d. pasirašyta tarp penkiolikos Azijos ir Okeanijos valstybių. Įgyvendinus ratifikavimo sąlygas, įsigaliojo nuo 2022 m. sausio 1 d. Pasirašymo metu sutarties šalys sudarė beveik trečdalį tiek viso pasaulio populiacijos, tiek ir globalios ekonomikos apimties, taip suformuodamos didžiausią tarpvalstybinį laisvos prekybos bloką.

Istorija 

Susitarimo idėja buvo iškelta 2011 m. vykusiame ASEAN šalių susitikime Balyje, Indonezijoje. Detalesnis aptarimas įvyko 2012 m. išplėstiniame Rytų Azijos viršūnių susitikime Pnompenyje, Kambodžoje, o nuo 2013 m. pradėtos formalios derybos. Iš pradžių buvo planuojama derybas užbaigti 2015 m., vėliau data nukelta į 2018 m., o galiausiai nusitęstė iki 2020 m. pabaigos. Per šį laiką įvyko kelios dešimtys derybinių susitikimų.

Nors Indija dalyvavo RCEP derybose nuo pat pradžių, 2019 m. lapkričio mėn. nusprendė iš jų pasitraukti. Manoma, kad taip pasielgta iš susirūpinimo, kad sutartis gali pagilinti jau egzistuojantį prekybos deficitą su dauguma RCEP šalių.

Turinys 

Susitarimu siekiama glaudesnio pasirašiusių šalių ekonominio bendradarbiavimo. Sutartis leis palaipsniui panaikinti arba stipriai sumažinti daugelį barjerų, kurie trukdo tarptautinei prekybai ir investicijoms. Taip pat bus siekiama glaudesnio bendradarbiavimo sprendžiant intelektinės nuosavybės, komunikacijų bei kitų sričių klausimus.

Valstybės narės 

Sutartį pasirašiusios valstybės:

 10 ASEAN narių
, , , , , , , , , 
 ASEAN+3 formato narės
, ,

Šaltiniai

Nuorodos 
 Oficialus puslapis

Tarptautinės ekonominės organizacijos
Užsienio prekyba
Peter Heine Nielsen

Pėteris Hainė Nilsenas (Peter Heine Nielsen, g. 1973 m. gegužės 24 d. Holstebro, Danijoje) – Danijos šachmatų žaidėjas ir treneris. 1994 m. FIDE žaidėjui suteikė Didmeistrio vardą.

P. Nilsenas 2007, 2008, 2010, 2012, 2014, 2016 ir 2018 metais treniravo pasaulio čempionus Višvanataną Anandą ir Magnusą Oeną Karlseną.

1991 m. P. Nilsenas gavo Tarptautinio meistro vardą, o po trejų metų pasiekė Didmeistrio lygį. 1996, 1999, 2001, 2003 ir 2008 m. jis tapo Danijos šachmatų čempionu. Savo šaliai jis 7 kartus atstovavo šachmatų olimpiadose. 1994 m. Maskvoje jis pelnė aukso medalį.

2012 m. P. Nilsenas pradėjo žaisti šogį. 2017 m. tapo Danijos šogių čempionu.

P. Nilsenas gyvena Lietuvoje, Šiauliuose, vedęs šachmatų Didmeistrę Viktoriją Čmilytę.

Šaltiniai 

Šachmatininkai
Danijos sportininkai
Ding Liren

Dinas Liženis (; 1992 m. spalio 24 d.) – Kinijos šachmatų didmeistris. D. Liženis yra aukščiausią reitingą turėjęs Kinijos žaidėjas istorijoje, triskart Kinijos čempionas (2009, 2011, 2012). 2017 ir 2019 m. šachmatų pasaulio taurės finalininkas. Atstovavo Kinijos komandą visose olimpiadose nuo 2012 iki 2018 m., su komanda 2014 m. ir 2018 m. šachmatų olimpiadose laimėjo aukso medalius. D. Liženis 2018 m. tapo pirmuoju žaidėju iš Kinijos, žaidusiu Kandidatų turnyre. Šiame turnyre D. Liženis nepralaimėjo nė vienos partijos (+1−0=13; 4-a vieta).

D. Liženis 2017 m. rugpjūčio–2018 m. lapkričio laikotarpiu nepralaimėjo nė vienos iš 100 klasikinių šachmatų partijos (29 pergalės, 71 lygiosios) ir pagerino aukščiausiame lygyje žaistų nepralaimėtų partijų seriją šachmatų istorijoje. Šį rekordą 2019 m. pagerino Magnusas Karlsenas.

Šaltiniai 

Šachmatų didmeistriai
Kinijos šachmatininkai
Ewelina Dobrowolska

Evelina Dobrovolska (, g. 1988 m. rugpjūčio 16 d. Vilniuje) – lenkų kilmės Lietuvos politikė, teisininkė ir visuomenininkė. Nuo 2020 m. LR Seimo narė bei LR teisingumo ministrė.

Biografija 

2010 m. baigė teisę Mykolo Romerio universitete, vėliau pradėjo dirbti advokato padėjėja advokatų kontoroje. Ji tapo Europos žmogaus teisių fondo teisininke. Įsitraukė į socialinę veiklą kovos su diskriminacija ir žmogaus teisių apsaugos srityje. Taip pat atstovavo daugeliui asmenų teismo procesuose dėl pirminės pavardžių rašybos.

2020 m. buvo išrinkta į Seimą pagal Laisvės partijos sąrašą.

2020 m. gruodžio 7 d. LR Prezidentui Gitanui Nausėdai patvirtintus Ingridos Šimonytės ministrų kabineto sudėtį, E. Dobrovolska paskirta teisingumo ministre.

Šaltiniai 

Vilniaus politikai
Seimo nariai
Lietuvos lenkai
Vilkaviškio Perlas

Vilkaviškio „Perlas“ – Suvalkijoje įsikūręs krepšinio klubas, atstovaujantis Vilkaviškio miestui ir rungtyniaujantis NKL. Įkurtas 2017 m.

Istorija 

Vilkaviškio „Perlo“ komanda 2015 m. susikūrė Marijampolės mėgėjų lygoje. Joje žaidė daug draugų, kurie varžėsi su kitais Vilkaviškio krepšinio mėgėjais, o pirmas ekipos pavadinimas buvo „Pietryčių perlas“. Sulaukus sėkmės mėgėjų lygmenyje, klubą nuvo nutarta pavadinti tiesiog „Perlu“, o 2017 m. buvo įkurta asociacija ir nuspręsta eiti į RKL.

Pirmieji metai RKL buvo labai sunkūs, nes mėgėjų lygos krepšininkai buvo šiek tiek per silpni. Debiutiniame sezone „Perlo“ komanda pasiekė atkrintamąsias, bet pirmame etape iškrito. Antrais metais Vilkaviškio ekipa gerokai pastiprino sudėtį ir iškovojo B diviziono čempionės titulą, o 2019–2020 m. pirmenybėse „Perlo“ krepšininkai buvo paskelbti ir A divizioną nugalėtojais bei pateko į NKL.

Klubo pasiekimai

Šaltiniai

Nuorodos 
 Facebook paskyra
 Oficiali RKL svetainė

Lietuvos krepšinio klubai
Vilkaviškis
Lietuvos Respublikos Ministras Pirmininkas

Lietuvos Respublikos Ministras Pirmininkas – Lietuvos Respublikos Vyriausybės vadovas, paskirtas Prezidento, Seimo teikimu. Tokia pareigybė Lietuvoje įsteigta 1918 m. ir veikė iki 1940 m. Šalį okupavus Sovietų Sąjungai, pareigybės dingo. Ministro Pirmininko postas buvo atkurtas 1990 m., pasirašius nepriklausomybės atkūrimo aktą.

Šiuo metu Lietuvos Respublikos Vyriausybės vadovė – Ingrida Šimonytė.

Įgaliojimai 
Ministras Pirmininkas, vadovaudamasis Lietuvos Respublikos Vyriausybės įstatymo 24 straipsniu:

 sudaro Vyriausybę ir teikia jos sudėtį tvirtinti Respublikos Prezidentui;
 teikia siūlymus Respublikos Prezidentui dėl ministrų skyrimo ir atleidimo;
 skiria ir atleidžia iš pareigų Vyriausybės sekretorių;
 kviečia Vyriausybės posėdžius ir jiems vadovauja (pirmininkauja);
 skiria ir atleidžia iš pareigų Vyriausybės įstaigų vadovus, ministrų teikimu skiria ir atleidžia iš pareigų ministerijų sekretorius, taip pat skiria Vyriausybės įstaigų vadovams ir ministrų teikimu ministerijų sekretoriams drausmines nuobaudas;
 materialiai skatina Vyriausybės įstaigų vadovus;
 sudaro įstatymų ir kitų teisės aktų rengimo darbo grupes;
 Lietuvos Respublikos Konstitucijos numatytais atvejais teikia Respublikos Prezidentui siūlymus pavesti vienam iš ministrų pavaduoti Ministrą Pirmininką;
 vykdo kitas pareigas, kurias Ministrui Pirmininkui paveda Lietuvos Respublikos Konstitucija, šis ir kiti įstatymai.

Ministras Pirmininkas, nesutikdamas su ministrais principiniais Vyriausybės veiklos klausimais, turi teisę pateikti Respublikos Prezidentui siūlymus dėl atskirų ministrų atleidimo.

Lietuvos Respublika (1918–1940 m.) 

1940 m. birželio mėn. Sovietų Sąjungos pajėgos įžengė į Lietuvą ir paskatino Prezidentą Antaną Smetoną pabėgti iš šalies. Pagal Konstituciją, laikinai jo pareigas ėjęs Antanas Merkys paskelbė, kad Prezidento postą perėmė visam laikui ir Ministru Pirmininku paskyrė Sovietų valdžios pamėgtą Justą Paleckį. Antanas Merkys netrukus atsistatydino, leidęs Paleckiui užimti ir Prezidento postą. A. Merkio vadovavimas nėra pripažįstamas kaip teisėtas, o Vyriausybės šaltiniuose Paleckis nėra įtrauktas į Ministrų Pirmininkų sąrašus.

Lietuvos Tarybų Socialistinė Respublika (1940–1990 m.) 

 Lietuvos TSR Liaudies Komisarų Tarybos Pirmininkas

Mečislovas Gedvilas (1940 m. rugpjūčio 25 d. – 1946 m. balandžio 2 d.)

 Lietuvos TSR Ministrų Tarybos Pirmininkai

 Mečislovas Gedvilas (1946 m. balandžio 2 d. – 1956 m. sausio 16 d.)
 Motiejus Šumauskas (1956 m. sausio 16 d. – 1967 m. balandžio 14 d.)
 Juozas Maniušis (1967 m. balandžio 14 d. – 1981 m. sausio 16 d.)
 Ringaudas Songaila (1981 m. sausio 16 d. – 1985 m. lapkričio 18 d.)
 Vytautas Sakalauskas (1985 m. lapkričio 18 d. – 1990 m. kovo 17 d.)

Lietuvos laikinoji Vyriausybė (1941 m.) 

 Laikinosios Vyriausybės Ministras Pirmininkas

Juozas Ambrazevičius (1941 m. birželio 23 d. – 1941 m. rugpjūčio 5 d.)

Atkurta Lietuvos Respublika (nuo 1990 m.)

Gyvi buvę Ministrai Pirmininkai 
2022 m. Lietuvoje yra 10 gyvų buvusių Ministrų Pirmininkų. Paskutinysis 2017 m. kovo 17 d. mirė Laurynas Mindaugas Stankevičius.

Šaltiniai
Vertinys

Vertinys (arba kalkė <  'kopija') – žodis arba žodžių junginys, kurio morfologinė arba semantinė struktūra sudaryta pagal kokios nors kitos kalbos pavyzdį, paprastai pažodžiui verčiant tos svetimos kalbos žodžio ar sakinio sudedamąsias dalis. Pavyzdžiui, pagal anglų kalbos žodžio skyscraper pavyzdį sudaryti vokiečių kalbos Wolkenkratzer, lietuvių kalbos dangoraižis, lavių kalbos debesskrāpis, rusų kalbos небоскрёб.

Išskiriami keleto tipų vertiniai:
 Leksinis vertinys – žodis, gaunamas morfemų lygmeniu verčiant svetimos kalbos žodžius, žodžių dūrinius, jiems suteikiant šaltinio kalbos reikšmę:  – , , , . Tam tikrais atvejais gali būti verčiama tik dūrinio dalis:  – , , .
 Semantinis vertinys – daugiaprasmių žodžių semantinis variantas (žodžio reikšmė), kuri atsiranda dėl svetimos kalbos žodžio reikšmės įtakos: dėl  radosi liet. k. žodžio pabrėžti reikšmė 'akcentuoti'.
 Frazeologinis vertinys – pažodžiui išversti kitų kalbų posakiai:  –  (nevartotinas posakis) 'daug, daugelis, daugybė',  –  'nustoti veikti, sugesti'.
 Sintaksės vertinys – reiškinys, kai sakinio konstrukcija įgyja kitai kalbai būdingą sakinio struktūrą.
Prasti, nevartotini vertiniai vadinami vertalais.

Išnašos 

Kalbotyra
General Financing bankas

General Financing bankas (anksčiau – vartojimo paskolų startuolis „General Financing”) – specializuotas bankas. GF bankas turi 17 skyrių, kurie veikia dešimtyje Lietuvos miestų. Paskolų portfelis šiuo metu siekia 71 mln. eurų. Centrinė banko buveinė įsikūrusi Vilniuje.

Istorija 
UAB „General Financing“ įsteigta 2005 m. gruodžio mėn. 2008 m. rugsėjo mėn. „General Financing“ tapo Prancūzijos banko „Société Générale“ grupės dalimi.
2013 m. rugsėjį 100 proc. „General Financing” akcijų iš Prancūzijos banko „Société Générale“ įsigijo Švedijos finansų bendrovė „Marginalen AB“ , kurios grupės bendrovės veikia Švedijoje, Norvegijoje, Suomijoje bei Baltijos šalyse.

2020 m. gegužės 18 d. – UAB „General Financing“ tapo General Financing Banku.

Akcininkai 
100 % banko akcijų priklauso Švedijos finansų bendrovei „Marginalen AB“.

Nuorodos 
 Oficiali svetainė
 Banko tinklaraštis

Išnašos 

Lietuvos bankai
Vilniaus įmonės
I. Šimonytės ministrų kabinetas

Ingridos Šimonytės ministrų kabinetas – 18-asis Lietuvos Respublikos Vyriausybės kabinetas nuo nepriklausomybės atkūrimo 1990 m.

Istorija 
Antrojo 2020 m. Seimo rinkimų turo naktį, suskaičiavus daugumą rezultatų, buvo išplatinta deklaracija apie galimą centro-dešinės koaliciją tarp Tėvynės sąjungos – Lietuvos krikščionių demokratų, Liberalų sąjūdžio ir Laisvės partijos. Politinės jėgos įsipareigojo pradėti derybas, kurios truko dvi savaites ir baigėsi sėkmingai – partijos lapkričio 9 d. pasirašė koalicinę sutartį.

Į Ministrės Pirmininkės pareigas deleguota Ingrida Šimonytė, jos kandidatūrai Seimas pritarė lapkričio 24 d. Kitą dieną, lapkričio 25 d., dekretu tai patvirtino ir Prezidentas Gitanas Nausėda. Šimonytė yra antroji moteris, užimanti Vyriausybės vadovo pareigas (pirmoji 1990 m. buvo Kazimira Danutė Prunskienė).

Lapkričio 18 d. pristatytą kabineto sudėtį Prezidentas su pakeitimais patvirtino gruodžio 7 d. Tai labiausiai lyčiu balansu subalansuotas ministrų kabinetas Lietuvos istorijoje: jame dirba septynios moterys (47%) ir aštuoni vyrai (53%).

Įgaliojimus veikti Vyriausybė gavo gruodžio 11 d.

Kabinetas 

 
 
 
 

Šie ministrai dirba aštuonioliktajame ministrų kabinete:

Išnašos 

Lietuvos ministrų kabinetai
Raseinių Raseiniai

Raseinių „Raseiniai“ – profesionalus krepšinio klubas iš Raseinių, rungtyniaujantis RKL pirmenybėse. Klubas įkurtas 2018 m. Kuomet 2017 m. iš krepšinio žemėlapio išnyko Raseinių „Rasų“ klubas atrodė, jog krepšinis šiame krašte gali prarasti ilgalaikes tradicijas.

Vis tik, trijų entuziastų dėka Raseiniuose buvo įkutas naujas krepšinio klubas, kuris palankiai susiklosčiusių aplinkybių dėka jau debiutiniame sezone pateko į RKL A divizioną, tapo reguliaraus sezono nugalėtojais, o pirmenybių finiše tik finale rezultatu 1-3 nusileido čempione tapusiai Šilalės „Lūšies“ komandai.

Antrajame sezone „Raseinių“ ekipai sekėsi kiek prasčiau ir visos viltys buvo dedamos į atkrintamąsias varžybas. Deja, dėl COVID-19 pandemijos 2019-2020 m. sezono RKL čempionatas buvo nutrauktas, o komandos buvo išreitinguotos pagal reguliariajame sezone užimtas vietas.

Klubo pasiekimai

Šaltiniai

Nuorodos 

 Klubo profilis RKL svetainėje

Lietuvos krepšinio klubai
Raseiniai
Turkmėnijos futbolo varžybos 2020 m.

Turkmėnijos futbolo varžybos 2020 m.
  prasidėjo prasidėjo 2020 m. kovo mėn., baigėsi 2020 m. lapkričio mėn.
 s turnyras prasidėjo 2020 m. vasarą, o finalas įvyko 2020 m. gruodžio 9 mėn.

2020 m. Ýokary Liga 
 Ýokary Liga – aukščiausioji futbolo lyga.
 2020 m. dalyvavo 8 komandos. 
 2020 m. lapkričio 28 d. buvo sužaistos paskutiniojo XXVIII (28) turo rungtynės.

Galutinė lentelė 
 Altyn Asyr FK tapo čempionais.
 Ahal FK buvo antri, o Šagadamas liko trečioje vietoje.

Šaltiniai: Soccerway duomenų bazė ir RSSSF duomenų bazė 

 Rezultatyviausias žaidėjas Altymuradas Annadurdyjevas (Altyn Asyr FK) pelnė 35 įvarčius.

2020 m. Turkmėnijos futbolo taurė 
 2020 m. gruodžio 9 d. įvyko taurės finalas.

Finalo rungtynės 

 Altyn Asyr finale nugalėjo varžovus rezultatu 3:0 (baudinių serijoje; pagrindinis laikas baigėsi 1:1) ir iškovojo šalies futbolo taurę.

Šaltiniai

Nuorodos  
 Turkmenistano futbolo federacijos svetainė
 Soccerway duomenų bazė (2020 m. Aukščiausioji lyga)
 RSSSF duomenų bazė (čempionai ir sezonai)
 RSSSF duomenų bazė (taurės turnyro rezultatai)
 RSSSF duomenų bazė (Klubų įkūrimo datos)
 turkmenportal.com (Sporto naujienos)

Azijos futbolo varžybos 2020–2021 m.
Turkmėnijos futbolo varžybos
Poplinas (audinys)

Poplinas, dar pagal audinio pynimą vadinamas tabinet – smulkios tekstūros, bet storas ir tvirtas drobinio pynimo audinys. Pavadinimas kilęs iš prancūziško žodžio popeline arba itališko papalino – reiškiančio „popiežišką“ audinį.  XV amžiuje Avinjone toks audinys iš šilko dažniausiai buvo audžiamas popiežiui.

Dabar poplinas audžiamas iš vilnos, medvilnės, šilko, viskozės, poliesterio. Labai dažnai naudojamas audinys vyriškiems marškiniams ar moteriškoms suknelėms, nes yra neglamžus ir lengvai lyginamas.

Nuorodos 

Tekstilės medžiagos
Liupkiškės tvenkinys

Liupkiškės tvenkinys – tvenkinys Lietuvoje, Šalčininkų rajone, 7,5 km į šiaurę nuo Eišiškių, Liupkiškių kaime. Sudarytas užtvenkus bevardį upelį (Nezdilės intako Juršiškės upelio intakas, Versekos baseinas) 2,2 km nuo jo žiočių. Tvenkinys trikampio formos, ilgis iš pietryčių į šiaurės vakarus – 0,15 km, plotis – iki 0,08 km. Altitudė 158,3 m. Krantai žemi. Aplinkui plyti pievos ir dirbami laukai.

Šaltiniai 

Šalčininkų rajono tvenkiniai
Ieva Pakarklytė

Ieva Pakarklytė (g. 1989 d. rugpjūčio 24 d. Šiauliuose) – Lietuvos politikė, Seimo narė, Laisvės frakcijos Seime seniūnė.

Biografija 
2008 m. baigė Klaipėdos Vydūno vidurinę mokyklą. 2012 m. Vilniaus Universiteto Tarptautinių santykių ir politikos mokslų institute įgijo politikos mokslų bakalauro laipsnį, 2014 m. – viešosios politikos analizės magistro laipsnį.

Studijų metais aktyviai veikė Lietuvos liberalaus jaunimo (LLJ) organizacijoje. Buvo išrinkta LLJ Tarybos pirmininke.

2012–2015 m. dirbo Seimo nario Remigijaus Šimašiaus padėjėja.

2015–2020 m. dirbo mero komandos vadove Vilniaus miesto savivaldybės administracijoje.

Buvo viena iš Laisvės partijos steigėjų 2019 m., koordinavo Laisvės partijos Seimo rinkimų programą. 2020 m. pagal Laisvės partijos rinkimų sąrašą išrinkta į Lietuvos Respublikos Seimą.

Dirba Seimo Ekonomikos komitete ir Laisvės premijų komisijoje.

Domisi kinologija, liberalizmo ir feminizmo literatūra, užsiima funkcinėmis treniruotėmis. Moka anglų ir vokiečių kalbas.

Išnašos

Nuorodos 
 Biografija (lrs.lt)

Seimo nariai
Bražuolės tvenkinys

Bražuolės tvenkinys – tvenkinys Lietuvoje, Trakų rajone, 5 km į šiaurės vakarus nuo Trakų, Bražuolės gyvenvietės šiaurinėje dalyje. Sudarytas užtvenkus B-2 upelį (Bražuolės intakas, Neries upės baseinas) 0,43 km nuo jo įtekėjimo į Bražuolės I tvenkinį. Tvenkinio ilgis iš rytų į vakarus – 0,12 km, plotis – iki 0,09 km. Altitudė 131,8 m. Krantai žemi, apaugę medžiais ir krūmais. Rytinės tvenkinio dalies krantai užpelkėję. Tvenkinio užtvanka eina kelias , šiaurine pakrante - kelias Nr.4753 (Bražuolė-Būda).

Šaltiniai 

Trakų rajono tvenkiniai
Palangos Kuršiai

Palangos „Kuršiai“ – klubas, rungtyniaujantis Palangos mieste ir dalyvaujantis NKL pirmenybėse. Komandą 2018 m. kartu su keliais bendraminčiais įkūrė garsus Lietuvos krepšininkas Renaldas Seibutis, siekdamas išlaikyti krepšinio tradicijas savo gimtajame Palangos mieste.

Naujai įkurtas klubas Nacionalinėje krepšinio lygoje pakeitė prieš tai egzistavusią, tačiau prastus rezultatus rodžiusią „BC Palangos“ ekipą.

Pirmąjame debiutiniame sezone Palangos Kuršiai pasiekė finalinį ketvertą ir iškovojo ketvirtają vietą.
2019/2020 metų sezone Palangos Kuršiai prieš nutraukiant sezoną rikiavosi 11-oje vietoje.
2020/2021 metų sezone 7 vieta reguliariajame sezone, aštuntfinalyje 1-2 nusileista Klaipėdos Neptūnui-Akvaservis

Istorija 

Jau debiutiniame sezone Palangos „Kuršių“ komanda pateko į NKL finalo ketverto turnyrą, tačiau ten patyrė dvi nesėkmes iš eilės ir sezoną baigė be medalių.

Klubo pasiekimai

Šaltiniai

Nuorodos 
 Oficialus Palangos „Kuršių“ puslapis internete
 Oficiali NKL svetainė

Lietuvos krepšinio klubai
Palanga
Sebastian Samuelsson

Sebastianas Samuelsonas (, g. 1997 m. kovo 28 d. Katrineholme, Švedijoje) – švedų biatlonininkas, olimpinis čempionas vyrų estafetėje.

Karjera 
Nuo 9 metų amžiaus treniravosi slidinėjimo krosą, dalyvavo Švedijos jaunių varžybose. Nuo 2011 m. pradėjo užsiimti ir biatlonu, 2015 m. pateko į Švedijos biatlono rinktinę. Nuo 2015 iki 2016 m. dalyvavo jaunių ir jaunimo čempionatuose, IBU taurėje. 2016 m. Estešunde debiutavo pasaulio taurės varžybose, užėmė 19 vietą sprinte. 2017 m. debiutavo pasaulio čempionate Hochfilcene. 2017–2018 m. sezone Oberhofe iškovojo savo pirmąją pasaulio taurės pergalę ir medalį – auksą estafetėje. 2018 m. debiutavo Pjongčano olimpinėse žaidynėse, tapo čempionu estafetėje ir vicečempionu persekiojimo lenktynėse. 2018–2019 m. sezone iškovojo savo pirmąjį pasaulio taurės medalį asmeninėse rungtyse – buvo trečias sprinte Oberhofe, o 2020–2021 m. sezone – pirmąją pergalę – persekiojimo varžybose Kontiolahtyje. Nuo 2018–2019 m. sezono S. Samuelsonas yra Švedijos vyrų biatlono rinktinės lyderis.

Pasiekimai 
Lentelės sudarytos pagal Tarptautinės biatlono sąjungos statistinius duomenis.

Olimpinės žaidynės

Pasaulio čempionatai

Pasaulio taurė

Asmeninės prizinės vietos 

*Pasaulio taurės, Pasaulio čempionatų ir Olimpinių žaidynių rezultatai.
**Lentelių duomenys atnaujinti 2022-03-20.

Išnašos

Šaltiniai 
 Sebastian Samuelsson, IBU Datacenter (angl.)
 Sebastian Samuelsson, The Biathlon Family, IBU (angl.)

Švedijos olimpiečiai
Švedijos biatlonininkai
Adiabatinis procesas

Adiabatinis procesas – termodinaminis procesas, kurio metu tarp sistemos ir aplinkos nevyksta šilumos mainai. Šio proceso metu vidinės energijos pokytį sukelia tik sistemos atliktas darbas. Adiabatinis procesas paprastai vyksta tuomet, kai visa sistema yra izoliuota nuo aplinkos arba tuomet, kai procesas vyksta labai greitai ir tik labai maža dalis energijos perduodama šilumos pavidalu. Pirmasis termodinamikos dėsnis:

čia  – sistemos vidinės energijos pokytis,  – sistemai suteiktas šilumos kiekis,  – sistemos atliktas darbas. Iš adiabatinio proceso apibrėžimo žinome, jos šilumos mainai su aplinka nevyksta, todėl . Taip gauname pirmąjį termodinamikos dėsnį adiabatiniam procesui:

Adiabatinis dujų plėtimasis ir adiabatinis dujų slėgimas 
Dujoms adiabatiškai plečiantis slėgis mažėja greičiau nei izoterminio proceso metu, nes slėgis mažėja ne tik dėl padidėjusio tūrio, bet ir dėl krentančios temperatūros. Adiabatiškai slegiant dujas slėgis didėja greičiau nei izoterminio proceso metu, nes ne tik mažėja tūris, bet ir didėja temperatūra.

Idealiosios dujos

Politropės lygtis 
Adiabatiniam procesui idealiųjų dujų atveju galioja politropės lygtis:

čia  – politropės rodiklis, adiabatinio proceso atveju vadinamas adiabatės rodikliu . Adiabatinio proceso atveju .  yra savitoji (molinė) šiluma esant pastoviam slėgiui (žr. izobarinis procesas), o  yra savitosios (molinės) šiluma esant pastoviam tūriui (žr. izochorinis procesas).

Politropės rodiklio radimas 

Pirmasis termodinamikos dėsnis adiabatiniam procesui:

Dujoms sutekiame nykstamai mažą tūrio pokytį . Jį atitiks temperatūros pokytis , o dujų atliktas darbas bus . Idealiųjų dujų atveju vidinė energija priklauso tik nuo temperatūros, todėl vidinės energijos pokytis adiabatinio plėtimosi metu bus toks pat kaip ir izochorinio proceso metu, jei pradinės ir galinės temperatūros bus tokios pačios. Taigi gauname:

čia  – medžiagos kiekis moliais.

Diferencijuojant idealiųjų dųjų būsenos lygtį  gauname:

Pašaliname  pasinaudodami (1) ir (2) formules ir gauname:

čia R – universalioji dujų konstanta. (4) lygtį padalinus iš  ir pasidaudoję Majerio sąryšiu  gauname:

Suintegravus gauname:

Panaikinus logaritmus gauname:

Adiabatės rodiklis skirtingoms dujoms

Adiabatės rodiklis apskaičiuojamas pagal formulę:

Savitąsias molines šilumas  rasime pagal formules:

 

  

kur  - laisvės laipsnių skaičius. 

Panaudojus (1), (2) ir (3) formules gauname:

Taigi vienatomėms idealiosioms dujoms adiabatės rodiklis bus , o dviatomėms dujoms - . Matome, kuo sudėtingesnė dujų molekulė, tuo mažesnis bus adiabatės koeficientas, nes sudėtingesnė dujų molekulė turi daugiau laisnės laipsnių, kuriems tenka energija.

Darbas adiabatinio proceso metu 

Darbas adiabatinio proceso apskaičiuojamas pagal formulę:

čia  – galinės proceso sąlygos – slėgis ir tūris.

Išvedimas 

Darbą vykstant adiabatiniam procesui rasime pasinaudodami darbo formulę:

naudojame anksčiau išsivestą politropės lygtį adiabatiniam procesui:

čia  – pradinis slėgis ir  – pradinis tūris.

iš (2) lygties išsireiškiame slėgį ir įsirašome į (1) formulę:

suintegravus ir įsistačius rėžius gauname:

Šaltiniai 

Termodinamika
Ramano spektroskopija

Ramano spektroskopija (pavadinta indų fiziko C. V. Ramano vardu) - spektroskopijos metodas, paprastai naudojamas nustatyti virpesiniams molekulių lygmenims.  Ramano spektroskopija dažnai naudojama chemijoje įvairioms molekulėms identifikuoti.

Ramano spektroskopija yra paremta Ramano sklaidos reiškiniu - neelastine fotonų sklaida medžiagoje.

Norint užregistruoti medžiagos Ramano sklaidos spektrą, reikia bandinį apšviesti monochromatine šviesa, o išsklaidytą šviesą analizuoti optine sistema, susidedančia iš monochromatoriaus ar polichromatoriaus ir detektoriaus.

Šaltiniai
KK Kretinga

Kretingos „Kretinga“ – komanda, atstovaujanti vakarų Lietuvoje įsikūrusį to paties pavadinimo miestą ir dalyvaujanti Regionų krepšinio lygos pirmenybėse.

Istorija 

Kretingos „Kretingos“ komanda buvo įkurta 1999 m., tačiau pirmaisiais savo egzistavimo metais didesniais pasiekimais nepasižymėjo. Klubo atgimimas prasidėjo maždaug 2014 m., kuomet prie komandos vairo stojo vietos krepšinio mokyklą baigęs Arimantas Mikaločius.

Daugiausia naujojo trenerio pastangomis 2016-2017 m. sezono pradžioje prie „Kretingos“ ekipos buvo prisijungęs vienas garsiausių kretingiškių Aidas Viskontas. 

2016-2019 m. „Kretinga“ pateko į RKL ketvirtfinalio etapą, tačiau nė karto nesugebėjo jo peržengti, o 2019-2020 m. dėl COVID-19 pandemijos nutraukos sezoną „Kretingos“ komandai pagal reguliariojo sezono rezultatus atiteko 7-oji vieta.

2020 m. liepos mėnesį „Kretingos“ klubo vadovas A.Mikaločius suorganizavo pirmąjį istorijoje RKL 3x3 turnyrą „Malsenos“ taurėms laimėti, kuriame dalyvavo net 16 komandų.

Klubo pasiekimai

Šaltiniai

Nuorodos 
 Oficialus „Kretingos“ puslapis internete 
 Oficiali RKL svetainė

Lietuvos krepšinio klubai
Kretinga
Panų kalno koplyčia

Panų kalno Švč. Mergelės Marijos koplyčia – koplyčia, stovinti Telšių rajone, Gadūnavo seniūnijoje, Pasruojės kaime, ant Panų kalno (Mergakalnio), apie 4 km į pietryčius nuo Žemaičių Kalvarijos. Koplyčia priklauso Alsėdžių Švč. Mergelės Marijos Nekaltojo Prasidėjimo parapijai.

Panų kalno koplyčioje aukojamos šv. Mišios, po kurių prasideda piligriminė tikinčiųjų kelionė į Žemaičių Kalvarijos didžiuosius atlaidus. Pagal tradiciją, čia  paliekami šventųjų paveikslai, rožiniai, aukos. Įrašyta į Kultūros vertybių registrą kaip saugomas kultūros paminklas. Šalia saugoma kita, daug mažesnė koplytėlė.

Istorija 

Koplyčia šioje vietoje pastatyta atminti čia švedų nužudytas aplinkinių kaimų mergaites. Pasak padavimo, šiame kalne jos slėpėsi kovų su švedais metu XVII-XVIII a. Medinė koplyčia žuvusiųjų atminimui pastatyta prieš Pirmąjį pasaulinį karą, joje vykdavo pamaldos. Žmonės  įvairiomis intencijomis statė kryželius ir votais puošė koplyčią. Koplyčia buvusi nedidelė, su mažu altorėliu, talpinusi vos kelis žmones. Ši vieta traukė maldininkus.

1973 m. koplytėlė buvo įtraukta į Lietuvos TSR kultūros paminklų sąrašą. 1982 m., vieną balandžio naktį, ji buvo nugriauta, sunaikintas joje buvęs sakralinis turtas. Šį darbą Telšių rajono kompartijos komiteto įsakymu įvykdė atvykę Telšių garnizono kareiviai, vadovaujami žuvininkystės ūkio direktoriaus Baltruko, 1982 m. balandžio 2 - 3  naktį. Tuomet nusiaubtas kalnas, nugriautos koplyčios, nupjautas kryžius, sudaužyta ir įmesta į tvenkinį Marijos statula. Nugriauta koplyčia buvo išvežta ir sukrauta Gadūnavo kariniame poligone. Tikintieji padavė skundą Pabaltijo karinei apygardai Rygoje, tačiau nieko nelaimėjo, toliau buvo trukdoma piligrimams patekti į Mergakalnį. Milicijos sargyba stabdė atvykstančius ir juos registravo.

Atgimimo metais pasruojiečiai ėmė reikalauti atstatyti koplyčią ant Panų kalno. Buvę griovėjai nesiskubino atgailauti. Rajono architektas Algirdas Žebrauskas pagal išlikusias nuotraukas parengė koplyčios projektą. 1989 m. prasidėjo statybos darbai. Daug prisidėjo Telšių rajono statybinės organizacijos ir Pasruojo žuvininkystės ūkis, kurie pagelbėjo medžiagomis, įsitraukė ir vietiniai gyventojai. Statybos darbams vadovavo Pranas Šaulys, statybininkai Juozas Tamulionis ir Apolinaras Vaičekauskas. Medžio drožėjas Kęstutis Bladžinauskas atkūrė altorių, koplytėles ir kryžius. 1990 m. liepos 10 d. atstatyta koplyčia buvo pašventinta. Šv. Mišias aukojo Telšių vyskupas Antanas Vaičius.

Šaltiniai 

Telšių rajono koplyčios